**2ο Εργαστήριο -Με τη δύναμη των εικόνων**

**Ρουτίνες σκέψης**

**-Βλέπω/ ισχυρίζομαι/ αναρωτιέμαι (15΄)**

Οι μαθητές/τριες έχουν στη διάθεσή τους μία συλλογή εικόνων που σχετίζεται με τις ανισότητες, τη φτώχεια και την πείνα **(1ο Φύλλο εργασίας).**

Επεξεργάζονται σταδιακά τα αντικείμενα της Τέχνης σε τρία στάδια απαντώντας τις εξής ερωτήσεις: α) «τι βλέπω;», β) «τι νομίζω;», γ) «τι αναρωτιέμαι;». Ο/Η εκπαιδευτικός καταγράφει όλες τις απαντήσεις δημιουργώντας τρεις στήλες. Ακολουθεί συζήτηση/ ανατροφοδότηση.

- «**Η αρχή, η μέση και το τέλος» και συγγραφή κειμένου δημιουργικής γραφής (20΄)**

Οι μαθητές/τριες θα πρέπει να επιλέξουν μία από τις εικόνες που επεξεργάστηκαν στο 1ο Φύλλο εργασίας και να υποθέσουν ότι η εικόνα αυτή είναι το μέσο της ιστορίας.

Στη συνέχεια γράφουν με συντομία τη δική τους εκδοχή, ώστε να αποτυπώσουν τι έγινε πριν και τι μετά ομαδοσυνεργατικά, μέσω των κοινόχρηστων εγγράφων της google. Παρουσιάζουν στην ολομέλεια της τάξης **(1ο Φύλλο εργασίας).**

**-Κριτικός αναστοχασμός (10΄)**

**Χρονογραμμή και διαδραστικός χάρτης με θέμα τον υποσιτισμό.**

Οι μαθητές/τριες καλούνται να πάρουν μέρος σε δραστηριότητα αξιολόγησης απαντώντας ομαδοσυνεργατικά στις ερωτήσεις της δραστηριότητας (π.χ. Ποιες περιοχές μαστίζει περισσότερο ο υποσιτισμός; Πώς έχει εξελιχθεί το φαινόμενο αυτό τα τελευταία χρόνια; Πού μπορεί να οφείλεται και τι θα μπορούσαμε να κάνουμε εμείς; κ.ά.). Το μαθησιακό αντικείμενο από το Φωτόδεντρο με τίτλο: «Υποσιτισμός - Ποιες χώρες πλήττει περισσότερο;» (<http://photodentro.edu.gr/aggregator/lo/photodentro-lor-8521-10876>) περιλαμβάνει, διαδραστικά διαγράμματα, καθώς και ερωτήματα κλειστού και ανοικτού τύπου, μέσα από τα οποία εξετάζονται ενδιαφέρουσες πτυχές του ζητήματος του υποσιτισμού.