**4ο Φύλλο εργασίας**

1. Οι παγκόσμιοι διαδραστικοί χάρτες πλημμύρας που βρίσκονται στο διαδίκτυο χρησιμοποιούν δορυφορικά δεδομένα της NASA για να δείξουν τις περιοχές του κόσμου κάτω από το νερό και ποια περιοχή κινδυνεύει να πλημμυρίσει εάν αυξηθούν τα επίπεδα στάθμης. Εισάγοντας οποιονδήποτε αριθμό σε ίντσες, οι χάρτες θα δείξουν ποιες περιοχές θα πλημμυρίσουν ή κινδυνεύουν και ποιος είναι ο αριθμός των ατόμων που εκτοπίζονται.

-Μελετήστε τους χάρτες και αφού επιλέξετε μία περιοχή που σας ενδιαφέρει καταγράψτε τα πιθανά αποτελέσματα σε μερικά χρόνια.

-Νομίζετε ότι η κλιματική αλλαγή επηρεάζει τα φαινόμενα της φτώχειας, της πείνας και των ανισοτήτων; Ανακοινώστε προφορικά σε ομάδες τα ευρήματά σας στην ολομέλεια της τάξης.

1. Διαβάστε παρακάτω ένα κείμενο για την ξηρασία στην Κένυα και ένα κείμενo για την ιστορία ενός μικρού κοριτσιού από την Κένυα και απαντήστε στις ερωτήσεις που ακολουθούν. Κάθε ομάδα αναλαμβάνει να απαντήσει σε ένα ερώτημα ή τα μέλη της ομάδας σας κατανέμουν τα ερωτήματα εσωτερικά και εργάζονται με σκοπό να πληροφορήσουν τα μέλη της ομάδας τους για τα ευρήματά τους. *Ερωτήσεις*

-Ποιο; (Ποιο είναι το πρόβλημα;)

-Πού; (Πού συμβαίνει)

-Πότε; (Πότε συνέβη; Επαναλαμβάνεται;)

-Γιατί; (Γιατί συμβαίνει;)

-Ποιος; (Ποιος εμπλέκεται στο πρόβλημα;)

-Πώς; (Πώς μπορεί να ξεπεραστεί;)

***Κείμενο 1***

***2006, Κένυα: ξηρασία***

*Η μετεωρολογική υπηρεσία της Κένυας προειδοποίησε τις αρχές ότι οι ανεπαρκείς βροχοπτώσεις μπορεί να παρατείνουν την ξηρασία για ένα διάστημα που μπορεί να ξεπεράσει τους 12 μήνες. Οικονομική βοήθεια ζητεί η κυβέρνηση της Κένυας από τη διεθνή κοινότητα, για να αντιμετωπίσει την κρίση από την παρατεταμένη ξηρασία. Έντεκα εκατομμύρια άνθρωποι σε Κένυα, Αιθιοπία, Σομαλία, Τζιμπουτί κινδυνεύουν από ενδεχόμενο λιμό, σύμφωνα με την Οργάνωση Τροφίμων και Γεωργίας (FAO) του ΟΗΕ.*

***Κείμενο 2***

*«Σε ηλικία 12 ετών η Abon είχε την παρακάτω εμπειρία: Η Abon μετά τη συνεχιζόμενη ξηρασία το 2006 ταξίδεψε με τη μητέρα της για πάνω από 2 μήνες από την Κένυα στην Αίγυπτο εξαιτίας της φτώχειας και της πείνας στην περιοχή. Ο πατέρας της χάθηκε και τα δύο μικρότερα αδέρφια της αγνοούνται. Η ελπίδα της επανένωσης της οικογένειά τους, αλλά και για μια καλύτερη ζωή τους δίνει το κουράγιο να συνεχίσουν».*