**Περιγραφή ενδεικτικών δραστηριοτήτων για το portfolio μαθητή/τριας**

Για την κατάθεση των δραστηριοτήτων του «portfolio» των μαθητών/τριών μπορεί να αξιοποιηθεί ο ψηφιακός χώρος εργασίας της «e-class» (Εργασίες) ή της «eme». Ενδεικτικά, στο «portfolio» οι μαθητές/-τριες, αφού το συναποφασίσουν με τον/την εκπαιδευτικό, μπορούν να συμπεριληφθούν:

1. Δείγματα εργασιών του/της μαθητή/τριας (ατομικές ή ομαδικές) (Επιστολή, πίνακας αλληλεπίδρασης, αρχεία mp3 ραδιοφωνικής εκπομπής στο Web European School Radio, εάν υπάρχουν, απαντήσεις στο κουίζ και στο διαδραστικό βίντεο)
2. Φύλλα εργασίας
3. Φύλλα αυτοαξιολόγησης μαθητή/τριας
4. Κείμενα δημιουργικής γραφής
5. Προτάσεις ανάληψης μικρής κλίμακας δράσεων (διαδικτυακή καμπάνια ευαισθητοποίησης, κ.ά.)

Ο/Η μαθητής/τρια συλλέγει, επιλέγει και οργανώνει εκείνα τα στοιχεία τα οποία έχουν οριστεί με τη βοήθεια του/της εκπαιδευτικού και παραπέμπουν σε ρητά διαβαθμισμένα κριτήρια αξιολόγησης. Ο/Η μαθητής/τρια συζητάει το περιεχόμενο του φακέλου του με κάθε ενδιαφερόμενο (εκπαιδευτικό, συμμαθητές/τριες, γονείς/κηδεμόνες). Επίσης, έχει τη δυνατότητα μέσα από γόνιμο διάλογο να παρουσιάσει ό,τι έχει πετύχει μέσα από την παρουσίαση του φακέλου του, να διαπιστώσει αν και σε ποιο βαθμό έχει πραγματοποιήσει τους στόχους που έχουν τεθεί, να ακούσει τις παρατηρήσεις/σχόλια σχετικά με τον φάκελό του/της και κατ’ επέκταση να εντοπίσει δεξιότητες/δυνατά σημεία/αδυναμίες.