
**5ο Φύλλο εργασίας**

**Τα έξι σκεπτόμενα καπέλα**

****



1. **Έξι σκεπτόμενα καπέλα (Υποθετικό σενάριο)**

-Χωρισμένοι σε ομάδες, αφού μελετήσετε το παρακάτω κείμενο, συζητήστε και προσπαθήστε να δώσετε λύσεις στο συγκεκριμένο πρόβλημα που παρουσιάζεται:

*«Στην περιοχή σας πολλοί άνθρωποι υποφέρουν από φτώχεια. Σας έχει ανατεθεί από εκπρόσωπο του Δήμου σας να προτείνετε κάποια μέτρα για την αντιμετώπιση της φτώχειας πολλών συνανθρώπων μας».*

-Θα συνεργαστείτε και θα καταθέσετε τις απόψεις σας φορώντας ένα από τα καπέλα του DeBono ακολουθώντας την παρακάτω σειρά:

**Άσπρο καπέλο:** Ανταλλαγή ιδεών για το πώς μπορούν να εφαρμοστούν, ουδετερότητα ώστε να ταξινομηθούν/αξιοποιηθούν οι πληροφορίες μας.

**Κόκκινο καπέλο:** Πώς αισθάνομαι με την κατάσταση/πρόβλημα; Συμβολίζει τη διαίσθηση, το ένστικτο και τα συναισθήματα και σας επιτρέπει να εκφράσετε μία διαίσθηση χωρίς να τη δικαιολογήσετε.

**Κίτρινο καπέλο:** Αισιοδοξία και θετική λογική. Ποια είναι τα οφέλη από την κατάθεση προτάσεων;

**Μαύρο καπέλο:** Εμπόδια και δυσκολίες από την εφαρμογή. Είναι το καπέλο της σκέψης. Φορώντας αυτό το καπέλο θα αξιολογήσετε τα πιθανά προβλήματα, τον κίνδυνο και τις δυσκολίες. Μιλήστε για της αρνητικές πλευρές, της κινδύνους, της επιπτώσεις.

**Πράσινο καπέλο:** Εναλλακτικές λύσεις. Αποτελεί το καπέλο της δημιουργικότητας, των προκλήσεων και των αλλαγών.

**Μπλε καπέλο:** Σύνοψη/συμπεράσματα. Διευθύνει τη διαδικασία της σκέψης. Είναι το καπέλο της γενικής επισκόπησης ή του ελέγχου. *«Φοράω το μπλε καπέλο και πιστεύω ότι πρέπει...».*

-Στο τέλος ανακοινώστε στην τάξη και **«ακούστε»** και τα άλλα καπέλα!

1. Αφού ολοκληρώσετε τη δραστηριότητα των έξι σκεπτόμενων καπέλων μπορείτε να οργανώσετε το δικό σας σχέδιο δράσης στην τοπική κοινωνία! Μπορείτε να αναζητήσετε υλικό και πληροφορίες από ιστοσελίδες και να καταγράψετε τοπικές οργανώσεις, διεθνείς οργανισμούς, φορείς που θα μπορούσαν να χρησιμεύσουν και ως συνεργάτες στη δράση σας (Βλ. Παράρτημα ενδεικτικού πλάνου καταγραφής συνεργατών/υποστηρικτών). Ενδεικτικά, κατά τον σχεδιασμό της δράσης στην τοπική κοινωνία μπορείτε να προσπαθήσετε να απαντήσετε στα παρακάτω ερωτήματα:
   * Τι μέτρα πρέπει να πάρουμε; Πώς θα μπορούσαμε να σπάσουμε τα βήματα σε μικρότερα;
   * Ποιος εμπλέκεται στη δράση;
   * Ποιος θα μπορούσε να μας βοηθήσει ώστε να είμαστε πιο αποτελεσματικοί, (άλλοι/ες μαθητές/τριες, εκπαιδευτικοί, μέλη της Πανεπιστημιακής κοινότητας, κοινοτικοί άρχοντες, πολιτικοί ηγέτες, εκπρόσωποι των ΜΜΕ κ.λπ.;)
   * Υπάρχουν διαδικασίες που πρέπει να ακολουθήσουμε;
   * Τι εξοπλισμό θα χρειαστούμε για να ολοκληρωθεί αυτή η παρέμβαση (πρόσβαση σε εξοπλισμό – υπολογιστές);
   * Απαιτείται κάποιο οικονομικό κόστος γι’ αυτήν τη δράση;
   * Τι πρέπει να μάθουμε και από ποιον/πού;