**4ο Εργαστήριο- Η Ατζέντα 2030 του ΟΗΕ για τη Βιώσιμη Ανάπτυξη**

**-Ιδεοθύελλα «Βιώσιμη Ανάπτυξη» (5΄)**

Οι μαθητές/τριες καλούνται να καταγράψουν ατομικά λέξεις που σχετίζονται με τη βιώσιμη ανάπτυξη και να τις ανακοινώσουν στην τάξη.

**-Παρουσίαση της Ατζέντας 2030 και των 17 Στόχων Βιώσιμης Ανάπτυξης (10΄)** Ο/Η εκπαιδευτικός παρουσιάζει τους 17 Στόχους Βιώσιμης Ανάπτυξης δίνοντας έμφαση στις ανισότητες, φτώχεια, πείνα μέσα από τον επίσημο ιστότοπο των [Ηνωμένων Εθνών.](https://unric.org/el/17-%CF%83%CF%84%CE%BF%CF%87%CE%BF%CE%B9-%CE%B2%CE%B9%CF%89%CF%83%CE%B9%CE%BC%CE%B7%CF%83-%CE%B1%CE%BD%CE%B1%CF%80%CF%84%CF%85%CE%BE%CE%B7%CF%83/)


**-Εργασία σε ομάδες (20΄)**

Έχοντας επιλέξει οι μαθητές/τριες σε συνεργασία με τον/την εκπαιδευτικό τους στόχους: 1. «Μηδενική φτώχεια», 2. «Μηδενική πείνα» και 10. «Λιγότερες ανισότητες», οι μαθητές/τριες καλούνται να καταγράψουν μεγάλα προβλήματα στη χώρα τους, αλλά και παγκοσμίως, και να τα συνδέσουν με τους τρεις στόχους της Βιώσιμης Ανάπτυξης που επέλεξαν να ασχοληθούν (**3Ο Φύλλο εργασίας).**

**-Κριτικός αναστοχασμός (10’)**

**Διαδραστικό παιχνίδι γνώσεων για τους Στόχους της Βιώσιμης Ανάπτυξης**

Οι μαθητές/τριες δοκιμάζουν τις γνώσεις τους παίρνοντας μέρος σε μία δραστηριότητα ανατροφοδότησης από το Φωτόδεντρο με τίτλο: «Στόχοι της Αειφόρου Ανάπτυξης» ([http://photodentro.edu.gr/aggregator/lo/photodentro-lor-](http://photodentro.edu.gr/aggregator/lo/photodentro-lor-8521-10875) [8521-10875](http://photodentro.edu.gr/aggregator/lo/photodentro-lor-8521-10875)) (Εικόνα 3). Στη συνέχεια οι μαθητές/τριες παρουσιάζουν τα ευρήματά τους στην τάξη.



*Εικόνα 3. Στιγμιότυπο από τη δραστηριότητα του Φωτόδεντρου* «*Στόχοι της Αειφόρου Ανάπτυξης»*